सेहतमंद होने का मतलब ये नहीं है कि, शरीर में कोई बीमारी नहीं है।
जीवन को सक्रिय रहते हुए अभिव्यक्ति का तरीका है। जीवन आनंदमय, देखभाल करने वाला और प्यार करने वाला है। योग जीवन जीने का एक तरीका है और समग्र स्वास्थ्य प्रदान करता है।
अनगिनत लोग स्वास्थ्य का संपूर्ण सुख लेने के लिए योग आसन का चयन कर रहे हैं। क्योंकि नियमित रूप से योग करने के कारण कई लाभ शरीर को होने लगते हैं। ये लाभ बिना किसी दवा या साइड इफेक्ट के होते हैं।
योग हमें संपूर्ण स्वास्थ्य, शक्ति, सहनशक्ति और चपलता देता है। योग शरीर को डिटॉक्स भी करता है और बेहतर प्रतिरक्षा प्रणाली का निर्माण करता है।
योग आसन यौगिक व्यायाम या आसन हैं। ऋषि पतंजलि ने अपने योग सूत्र को 'स्थिरम सुखम आसनम' के रूप में परिभाषित किया है, जिसका अर्थ है, आसन एक योगासन है जो शरीर को एक स्थिर और आरामदायक स्थिति में रखता है।
योग का एक ऐसा ही आसन पर्वतासन भी है। इस आसन के अभ्यास से योगी पर्वत के समान गंभीर होना सीख सकता है। ये आसन दिखने में साधारण होने के बाद भी बहुत फायदेमंद है।
इस आर्टिकल में हम आपको बताएंगे कि पर्वतासन क्या है, पर्वतासन करने के फायदे, करने का सही तरीका, विधि और सावधानियों के बारे में जानकारी देंगे।
क्या है पर्वतासन? (What Is Parvatasana / Mountain Pose?)
भारत के महान योग गुरुओं के बनाए शास्त्रीय या अष्टांग योग को परमात्मा को पाने का सहज मार्ग बताया गया है। इन योग में आसन तीसरे चरण पर माना जाता है। योग आसन या आसन में सांस्कृतिक आसन और ध्यान मुद्राएं होती हैं।
योग आसन का उद्देश्य शारीरिक शक्ति, चपलता, संतुलन और स्थिरता प्राप्त करना है। योग आसन शरीर और मन को फिट और बीमारियों से मुक्त रखते हैं। योग आसन भौतिक शरीर को अग्रिम योग अभ्यासों के लिए उपयुक्त बनाते हैं और उच्च चेतना के साथ आध्यात्मिक मिलन के सर्वोच्च लक्ष्य को प्राप्त करने में सहायता करते हैं।
पर्वतासन (Parvatasana) को मुख्य रूप से अष्टांग योग का आसन माना जाता है। ये आसन बेसिक या प्राइमरी लेवल के योगियों के करने के लिए बनाया गया है। इस आसन को सुखासन (Sukhasana) का ही वेरिएशन माना जाता है।
पर्वतासन संस्कृत भाषा का शब्द है। ये शब्द मुख्य रूप से 2 शब्दों को मिलाकर बनाया गया है। पहले शब्द पर्वत (Ardha) का अर्थ पहाड़ (Half) होता है। जबकि दूसरे शब्द आसन (Asana) का अर्थ, किसी विशेष परिस्थिति में बैठने, लेटने या खड़े होने की मुद्रा, स्थिति या पोश्चर (Posture Or Pose) से है।
पर्वतासन (Parvatasana) को अंग्रेजी भाषा में Mountain Pose भी कहा जाता है। पर्वतासन का अभ्यास 1 मिनट से 5 मिनट तक करने की सलाह दी जाती है। इसके अभ्यास में कोई दोहराव नहीं करना पड़ता है।
पर्वतासन करने के फायदे (Health Benefits Of Parvatasana Aka Mountain Pose) :
1. रक्त संचार बढ़ाता है
पर्वतासन को दो तरीकों से किया जाता है। पहली मुद्रा में बैठकर जबकि दूसरी मुद्रा अधोमुख श्वानासन जैसी दिखती है। ये शरीर को उल्टा करने जैसा है। इससे पूरे शरीर में रक्त प्रवाह तेज हो जाता है।
योग का यह आसन सिर से लेकर पैर की अंगुली तक रक्त के प्रवाह को सुचारू करता है। पर्वतासन के अभ्यास को करने में पूरा शरीर शामिल होता है। इसे सभी अंगों में रक्त संचार सुधरता है और उनका स्वास्थ्य सुनिश्चित किया जा सकता है।
2. पोश्चर को सुधारता है
पर्वतासन उन कामकाजी लोगों के लिए सबसे अच्छा है जिन्हें सख्त टाइम लिमिट में काम पूरा करना होता है। ये थोड़े समय में ही शरीर को आराम और स्ट्रेच दोनों देता है। पर्वतासन के अभ्यास से रीढ़ की हड्डी प्राकृतिक 'एस' आकार में आ जाती है।
पर्वतासन मांसपेशियों और रीढ़ की हड्डी को लचीला बनाने में भी मदद करता है। इससे पूरे दिन काम करने के बाद भी स्पाइन में थकान जैसी चीजें नहीं होती हैं। इसीलिए पर्वतासन करने वाले लोगों को परफेक्ट बॉडी पोश्चर साथ में ही मिल जाता है।
3. बॉडी फ्रेम को बैलेंस करता है
पर्वतासन के फायदे सिर्फ शरीर को लचीला बनाने तक सीमित नहीं हैं। पर्वतासन, प्राण और अपान के बीच सही संतुलन बहाल करने में सहायता करता है। यह योग आसन ऊपरी और निचले शरीर के बीच सही तालमेल और संतुलन स्थापित करता है जो मानव फ्रेम को प्राकृतिक रूप से पूर्ण संतुलन में ले जाता है।
4. लचीलापन और मजबूती देता है
पर्वतासन मानव शरीर में सख्त मसल्स को ढीला करता है और शरीर से टेंशन को रिलीज करता है। इस प्रकार से ये शरीर को लचीला और मजबूत बनाने में मदद करता है। पर्वतासन के अभ्यास से हाथ, कंधे, और हैमस्ट्रिंग मजबूत होते हैं।
पर्वत मुद्रा से होने वाले फायदों को कुछ समय बाद शरीर के निचले हिस्से में भी देखा जा सकता है। इसका अभ्यास करने वाले योगी को ताकत और लचीलापन प्राप्त होता है। इससे योगी कठिन योगासन के लिए तैयार होता है।ये शरीर को विभिन्न बीमारियों और चोटों से भी बचाता है।
5. अंगों का कामकाज सुधारता है
पर्वतासन, योगियों के शरीर के कामकाज को बेहतर बनाने वाला एक प्रमुख योगासन है। ये योगियों के शरीर के सभी अंगों में रक्त संचार को बढ़ा देता है। इससे अंगों के काम करने का तरीका और बेहतर हो जाता है। ये शरीर में आॅक्सीजन की कमी को पूरा करने में भी सहायता करता है। इसके अभ्यास से शरीर के अंग बेहतर ढंग से कामकाज कर पाते हैं।
6. पाचन को सुधारता है
पर्वतासन के अभ्यास से पेट के भीतर मौजूद सभी अंगों को अच्छी मसाज मिलती है। इससे शरीर में पाचन के लिए जरूरी रसों का स्राव होने लगता है। ये आपको बेहतरीन पाचन तंत्र देता है। पर्वतासन के अभ्यास से पाचन का काम करने वाले सभी अंगों का समन्वय बेहतर हो जाता है।
7. दिमाग को शांत करता है
पर्वतासन के अभ्यास के दौरान रक्त का प्रवाह दिमाग की तरफ होने लगता है। पर्वतासन इसी वजह से न सिर्फ शरीर बल्कि मन को भी हेल्दी बनाने में मदद करता है। कई मानसिक बीमारियां भी इसके अभ्यास से ठीक होने लगती हैं।
पर्वतासन दिमाग से किसी भी प्रकार के स्ट्रेस, एंग्जाइटी या माइल्ड डिप्रेशन को दूर कर सकता है। ये दिमाग से धन-संपत्ति की लालसा और चाहत को दूर करके आध्यात्मिकता की ओर ले जाने का मार्ग प्रशस्त करता है।
पर्वतासन करने का सही तरीका (How To Do Parvatasana Aka Mountain Pose With Right Technique And Posture) :
- पर्वतासन के लिए धीरे-धीरे अभ्यास बढ़ाएं।
- असुविधा होने पर इस आसन का अभ्यास न करें।
- कभी भी कंधे या घुटनों पर दबाव न डालें।
- ध्यान दें कि वॉर्मअप कर लिया हो और आपकी कोर मसल्स एक्टिव हो चुकी हों।
- असुविधा या दर्द महसूस होता है तो खुद पर जरा भी दबाव न डालें।
- धीरे-धीरे आसन का अभ्यास बंद कर दें और आराम करें।
- पहली बार किसी योग्य योग गुरु की देखरेख में आसन का अभ्यास करें।
पर्वतासन करने की विधि (Step by Step Instructions) :
- योग मैट पर दंडासन में बैठ जाएं।
- पैरों को सामने फैलाकर हाथों को शरीर के बगल में रखें।
- पद्मासन की मुद्रा में बैठें।
- दाहिना पैर बाईं जांघ पर और बायां पैर दाईं जांघ पर रहेगा।
- लगभग 3 सेकेंड धीमी और गहरी सांस लें।
- नमस्कार मुद्रा में हथेलियों को मिलाएं।
- हाथों को सिर के ऊपर की ओर खींचें।
- कूल्हों को जमीन पर रखें और हाथों को ऊपर की ओर खींचें।
- शरीर में गहरे खिंचाव को महसूस करें।
- 30-40 सेकंड के लिए अंतिम मुद्रा बनाए रखें।
- सामान्य रूप से श्वास बाहर निकालते हुए मुद्रा को छोड़ दें।
- धीरे-धीरे प्रारंभिक मुद्रा में वापस लौट आएं।
पर्वतासन करने के लिए इस वीडियो की मदद लें (Parvatasana Aka Mountain Pose Video) :
पर्वतासन करने से पहले ध्यान रखने वाली बातें (Important Notes)
- पर्वतासन का अभ्यास सुबह के वक्त ही किया जाना चाहिए।
- शाम के वक्त आसन करने के लिए भोजन कम से कम 4 से 6 घंटे पहले कर लें।
- आसन करने से पहले आपने शौच कर लिया हो और पेट एकदम खाली हो।
पर्वतासन करने में क्या सावधानी बरती जाए (Precautions for Parvatasana Or Mountain Pose) :
आपको निम्नलिखित समस्याएं हैं तो पर्वतासन का अभ्यास करने से बचें।
- रीढ़ की हड्डी में दर्द होने पर ये आसन न करें।
- गंभीर बीमारी होने पर भी इस आसन को नहीं करना चाहिए।
- डायरिया और अस्थमा की समस्या होने पर ये आसन न करें।
- गर्दन में दर्द होने पर पर्वतासन नहीं करना चाहिए।
- कंधे में दर्द की समस्या होने पर हाथ ऊपर न उठाएं।
- घुटने में दर्द या आर्थराइटिस होने पर दीवार के सहारे ही अभ्यास करें।
- दिल और हाई ब्लड प्रेशर के मरीज ये आसन न करें।
- शुरुआत में पर्वतासन को योग ट्रेनर की देखरेख में ही करें।
- संतुलन बनने पर आप खुद भी ये आसन कर सकते हैं।
- पर्वतासन के अभ्यास से पहले डॉक्टर की सलाह जरूर लें।
पर्वतासन करने से पहले ये आसन करें :
पर्वतासन करने के बाद ये आसन करें :
निष्कर्ष (Conclusion) :
पर्वतासन, योग विज्ञान का बहुत अच्छा आसन है। स्वस्थ शरीर में ही स्वस्थ मन रहता है। पर्वतासन न सिर्फ मेटाबॉलिज्म को एक्टिवेट करता है बल्कि आपके दिमाग को स्थिर रखने में भी मदद करता है।
आज की दुनिया में बैलेंस बनाकर रखना ही सबसे जरूरी चीज है। पर्वतासन बैलेंस बनाने से जुड़ी इसी खूबी को आपके शरीर में विकसित करने में मदद करता है। शुरुआती दौर में इस आसन को करने के लिए किसी योग्य योग शिक्षक से मार्गदर्शन जरूर लें।